text: dragon
  
  publiceret: 2023-05-24 13:46:01+02:00
  Dragon, oprindelig en bereden infanterist, der let bevæbnet anvendtes til rekognoscering og hurtige angreb.
  Betegnelsen blev benyttet overalt i den vestlige verden og stammer fra den drage, som var disse soldaters felttegn, og som senere blev knyttet til en del af rytteriet.
  Efter 2. Verdenskrig har dragonregimenterne udgjort en del af pansertropperne, fx Jyske Dragonregiment i Danmark.